b'\n_START_ARTICLE_\nNavadni parketar\n_START_SECTION_\nOpis in biologija\n_START_PARAGRAPH_\nOdrasli hro\xc5\xa1\xc4\x8di so dolgi od 4 do 7 mm, li\xc4\x8dinka pa dose\xc5\xbee dol\xc5\xbeino do 5 mm in je podobna li\xc4\x8dinki navadnega trdoglavca. Li\xc4\x8dinke se hranijo s celulozo v lesni beljavi in pri tem v les vrtajo rove, ki so zapolnjeni s \xc4\x8drvino in potekajo v smeri lesnih vlaken. Nato se pod povr\xc5\xa1ino zabubijo, po nekaj tednih pa se na plano pregrizejo imagi. Premer izletnih odprtin zna\xc5\xa1a 1 do 2 mm.\n_START_SECTION_\n\xc5\xa0kodljivec\n_START_PARAGRAPH_\nNavadni parketar med vsemi insekti, ki napadajo odmrli les, prenese najni\xc5\xbejo vla\xc5\xbenost. Najbolj mu ustrezna lesna vla\xc5\xbenost okoli 16\xc2\xa0%. Med vsemi insekti, ki napadajo suh les, prenese najni\xc5\xbejo vla\xc5\xbenost. Ker se li\xc4\x8dinke hranijo z beljavo znotraj lesa ostanejo zunanje povr\xc5\xa1ine lesa ohranjene, prisotnost \xc5\xa1kodljivca pa se opazi \xc5\xa1ele po pojavu izletnih odprtin.'